Diari Oficial de la Generalitat Valenciana


Sumari del DOGV 3575, del 03-09-1999 (1999/7412)

Bases de la convocatòria per a la provisió en propietat d'una plaça de tècnic de Salut Laboral.
-----------------------------------------------------------------------------------------------

### Dades del document

Número de DOGV
:   3575

Data del DOGV
:   03-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7412


Data del document
:   01-06-1999

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local

Bases de la convocatòria per a la provisió en propietat d'una plaça de tècnic de Salut Laboral. [1999/X7412]
  
En compliment de l'acord adoptat pel Plenari de l'Ajuntament, en la sessió del dia 26 d'abril de 1999, es publica la convocatòria de l'oposició lliure per al proveïment en propietat d'una plaça de tècnic de Salut Laboral, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, d'una plaça de tècnic de Salut Laboral, pertanyent a l'Oferta d'Ocupació Pública corresponent a l'any 1999, enquadrada en l'escala d'Administració Especial, subescala B) Serveis Especials, classe c) places de Comeses Especials, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i hom n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1 Condicions generals.
  
2.1.1. Ser espanyol.
  
2.1.2. Tenir complits 18 anys d'edat.
  
2.1.3. Tenir la titulació universitària de grau mitjà o complir les condicions requerides per a obtenir-la en la data en què finalitze el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
2.1.6. No haver estat separat, mitjançant expedient disciplinari, del servei de qualsevol de les Administracions públiques.
  
2.1.7. Haver superat curs de formació en matèria de prevenció de riscs laborals per a l'exercici de funcions de nivell superior, àrea de seguretat en el treball, a què es refereix el Reial Decret 39/1997, de 17 de gener, Reglament dels Serveis de Prevenció, impartit per una entitat oficial o oficialment acreditada.
  
2.2. Equivalència de títols. Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
2.3. Nacionals de Països Comunitaris.
  
Quant als nacionals d'altres països de la Unió Europea, hom aplicarà el que disposen l'article 48.4 del Tractat CEE i disposicions que el desenvolupen, i el que disposa la Llei 17/1993, de 23 de desembre.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els aspirants manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies. Caldrà mantenir aquests requisits al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. Així mateix hi relacionaran els mèrits que al·leguen.
  
Hauran de ser acompanyats dels documents acreditatius en el moment de la presentació de la instància.
  
3.2. Minusvàlids
  
Els aspirants amb minusvalideses hauran de fer constar tal extrem en llur sol·licitud en què expressaren la classe de discapacitat que els afecta
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 2.000 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 45251454807. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per a obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licitud, mitjançant instància a què acompanyarà llavors la citada certificació.
  
El fet de no presentar la citada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants
  
4.1. Relació d'aspirants.
  
Un cop finalitzat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos al Butlletí Oficial de la Província d'Alacant i al tauler d'edictes de la Secció de Personal. Es concedirà un termini de deu dies hàbils per a corregir el defecte que haja motivat l'exclusió o per a realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la corporació o membre d'aquesta que delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Un metge especialista en medicina del treball.
  
- Un tècnic del Departament de Personal.
  
- Un tècnic especialista en seguretat i higiene en el treball.
  
- La cap de Secció de Personal.
  
- Un funcionari de carrera, a proposta de la representació sindical.
  
Secretari:
  
- El de la corporació o funcionari que delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys quinze dies ans de l'inici de la realització de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada Llei.
  
5.7. De l'absència del president. Si un cop constituït el Tribunal i iniciada la sessió se n'absentés el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «Q».
  
Els opositors, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel Tribunal.
  
6.2. Dates d'examen.
  
Quinze dies ans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació a l'inici d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyalen:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 150 preguntes, amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria, i sobre les funcions dels lloc, annex II, de dificultat adequada a la categoria de la plaça.
  
Seran penalitzades les respostes errònies.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, una de la part de «Matèria comuna» i els altres dos restant de la part de «Matèria específica». Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball, annex II de la convocatòria.
  
7.1.4. Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià (nivell elemental).
  
7.2. Minusvalideses.
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves.
  
7.3. Anonimat.
  
Quan es tracte d'exercicis escrits, sempre que açò siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis de l'oposició amb puntuació de 0 a 10 punts els dos primers exercicis. Seran eliminats els aspirants que no assolesquen un mínim de 5 punts en cascun d'ell. Se n'exceptua l'exercici de valencià, que és obligatori tot i no ser eliminatori, qualificable de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
Serà la resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altres cas, es dirimirà mitjançant sorteig.
  
9. Relació d'aprovats, presentació de documents i nomenament
  
9.1. Relació d'aprovats i nomenament.
  
Terminada la qualificació dels aspirants, el Tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en el concurs oposició s'exigeixen en la base segona, que són:
  
9.2.1. Fotocòpia del document nacional d'identitat, acompanyada de l'original per a la seua compulsa.
  
9.2.2. Còpia autenticada o fotocòpia (acompanyada de l'original per a la seua compulsa) del titulació universitària de grau mitjà. Si aquest document estigués expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic o psíquic que impedesca el normal exercici de la funció. Aquest certificat serà expedit pel Gabinet Mèdic d'Empresa que sotmetrà l'aspirant a totes les proves de determinació que considere oportunes.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
9.2.6. Còpia autenticada (o fotocòpia que caldrà presentar acompanyada de l'original per a la seua compulsa) del document que acredite haver superat el curs de formació en matèria de prevenció de riscs laborals per a l'exercici de funcions de nivell superior, àrea de seguretat en el treball, a què es refereix el Reial Decret 39/1997, de 17 de gener, Reglament dels Serveis de Prevenció, impartit per una entitat oficial o oficialment acreditada.
  
També presentaran declaració de compatibilitat i de no percepció d'havers passius.
  
9.3. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats per a obtenir llur anterior nomenament. Hauran de presentar certificació del Ministeri, corporació local o organisme públic de què depenguen, on s'acreditaran llur condició i totes les circumstàncies que consten en l'expedient personal.
  
9.4. Nacionals de Països Comunitaris.
  
Els aspirants d'altres països comunitaris aportaran, ultra això, els requisits a què es refereix la Llei 17/1993, de 23 de desembre, sobre l'accés a determinats sectors de la Funció públic dels nacionals de la resta d'Estats membres de la Unió Europea.
  
9.5. Pèrdua del dret al nomenament.
  
Els qui dins el termini assenyalat, i llevat de causes de força major, no presenten la documentació o presentant-la no reuneixen els requisits exigits o incorren en falsedat, no podran ser nomenats. Quedaran anul·lades totes llurs actuacions, sense perjuí de la responsabilitat en què poden haver incorregut per falsedat en la instància. En aquest cas, la proposta del Tribunal es considerarà realitzada en favor dels qui, havent superat totes les proves, tenen cabuda en el nombre de places convocades. L'Alcaldia atorgarà els corresponents nomenaments, prèvia resolució que escaiga.
  
9.6. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió de les places durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini indicat, sense causa justificada, quedaran en situació de cessants i llavors l'Alcaldia podrà nomenar els qui, havent superat totes les proves, caben en el nombre de places convocades, prèvia presentació de la documentació preceptiva. Aleshores serà considerada feta la proposta de nomenament pel Tribunal Qualificador en favor d'aquests.
  
9.7. Jurament o promesa.
  
En l'acte de la presa de possessió, el funcionari nomenat haurà de prestar jurament o promesa, d'acord amb la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i el Reial Decret 707/1979, de 5 d'abril (BOE de 6.4.1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'Alcaldia
  
El alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; el Decret 69/1986, de 21 de juny, del Consell de la Generalitat Valenciana; i altres disposicions normatives que resulten d'aplicació.
  
Annex I
  
Programa de temes de l'oposició lliure per a cobrir en propietat una plaça de tècnic de Salut Laboral.
  
Grup I. Matèries comunes
  
Tema 1. L'Estat. Concepte. Elements. Formes d'Estat. La divisió de poders. Relacions entres els poders de l'Estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. Organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la Llei i al Dret. Fonts del Dret Públic. La Llei: les seues classes.
  
Tema 5. L'acte administratiu. Concepte. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La Funció Pública local i la seua organització.
  
Tema 9. Drets i deures del funcionaris públics locals.
  
Tema 10. La responsabilitat de l'administració pública.
  
Tema 11. El municipi. El terme municipal. Organització municipal. Competències.
  
Tema 12. Hisendes locals: classificació dels ingressos. Ordenances fiscals.
  
Grup II. Matèries específiques
  
Tema 1. Les normes de seguretat i de salut laboral. la Llei 31/1995, de Prevenció de riscs laborals. Objecte i caràcter de la norma. àmbit d'aplicació. Definicions. Promoció pública de la prevenció.
  
Tema 2. Organismes i institucions competents, comunitaris i estatals. Institucions provincials.
  
Tema 3. La Inspecció de Treball i Seguretat Social. El sistema d'inspecció. Funcions. àmbit d'actuació.
  
Tema 4. àrees d'actuació administrativa. Obertura de centres de treball. Accidents de treball i malalties professionals. Incapacitat laboral. Qualificació i revisió de la invalidesa.
  
Tema 5. Prevenció en l'administració general de l'Estat. àmbit d'aplicació. òrgans de representació i de participació. Comissió paritària de salut laboral.
  
Tema 6. Drets i obligacions. El deure general de protecció. Principis generals de l'acció preventiva. Obligacions de l'empresari, dels treballadors, dels fabricants, dels importadors i dels proveïdors.
  
Tema 7. Integració en l'activitat preventiva. Avaluació dels riscs. Planificació de l'activitat preventiva.
  
Tema 8. Organització dels recursos per a les activitats preventives. Designació de treballadors. Servei de prevenció. Organització de la prevenció en les Administracions públiques.
  
Tema 9. Funcions i nivells de qualificació. Funcions de nivell bàsic. Funcions de nivell intermedi. Funcions de nivell superior. Formació, autorització i certificació.
  
Tema 10. Mútues d'accidents de treball i malalties professionals de la Seguretat Social. Definició. Activitats preventives de les mútues.
  
Tema 11. Òrgans de representació i participació. El deure de consulta. Drets de participació i representació. òrgans de representació especialitzada: Delegat de Prevenció i Comité de Salut Laboral.
  
Tema 12. Responsabilitats i sancions. Responsabilitats empresarials i compatibilitat d'aquests. Funcions de la Inspecció de Treball i Seguretat Social.
  
Tema 13. Gestió de prevenció. Principis bàsics. Model organitzatiu.
  
Tema 14. Llei 21/1992, d'Indústria, Seguretat i Qualitat industrial.
  
Tema 15. La senyalització aplicada a la prevenció. Tipus. Senyalització en l'empresa. Línies d'actuació bàsica.
  
Tema 16. Condicions generals de seguretat als llocs de treball. Disposicions mínimes de seguretat i salut laboral als llocs de treball.
  
Tema 17. Factors que originen el risc dorsolumbar. Mesures de prevenció amb relació a l'entorn físic i a l'organització del lloc de treball, i mesures de prevenció a adoptar pel treballador durant manipulació de càrregues. Criteris relatius a l'avaluació de la càrrega màxima a manejar.
  
Tema 18. Treball amb pantalles de visualització de dades. Definicions. Riscs: causes, patologies i prevenció. Prototip d'un lloc de treball. Control dels riscs.
  
Tema 19. Contaminant soroll. Nocions fonamentals d'acústica. L'orella humana. Efectes del soroll sobre l'organisme, pèrdua d'audició i altres efectes. Protecció auditiva personal. L'amidament del soroll.
  
Tema 20. Consideracions mínimes de seguretat i salut relatives a la utilització per part dels treballadors d'equips de protecció individual.
  
Tema 21. Condicions mínimes de seguretat i salut dels equips de treball. Condicions generals dels equips de treball mòbils.
  
Tema 22. Disposicions mínimes de seguretat i salut en les obres de construcció. Organització de la prevenció. Coordinació de les activitats preventives. Estudi bàsic de seguretat i salut. Pla de seguretat i salut al treball. Obligacions.
  
Tema 23. Identificació de substàncies i preparats químics perillosos. Denominació. Pictogrames i indicacions de perill, riscs específics fases R i S. Fitxes de dades de seguretat. Identificació del producte i del responsable de llur comercialització.
  
Tema 24. Emmagatzematge de substàncies i de preparats perillosos: líquids inflamables i combustibles. Classificació de productes, líquids inflamables i combustibles. Emmagatzematge de recipients mòbils.
  
Tema 25. Emmagatzematge de substàncies i de preparats químics i perillosos. Clor.
  
Tema 26. Contaminants químics: avaluació i control. Classificació. Vies d'entrada dels contaminants dins l'organisme humà. Efectes dels contaminants. Criteris de valoració.
  
Tema 27. Els accidents elèctrics. Perills de l'electricitat. Efectes del corrent elèctric sobre l'organisme humà. Mesures de seguretat contra riscs elèctrics. Protecció contra contactes elèctrics directes i indirectes. Aparells elèctrics de baixa tensió.
  
Tema 28. Principis bàsics de seguretat contra incendis. Teories sobre el foc. Els factors necessaris perquè es produesca un incendi. El desenvolupament d'un incendi. Perills per a la personal afectada per un incendi. L'actuació contra incendis. La prevenció d'incendis.
  
Tema 29. Moviment de materials. Carretons locomotors: descripció general. Normes generals. Normes particulars. Seguretat en la utilització de carretons locomotors. Riscs, causes, prevenció. Manteniment.
  
Tema 30. Seguretat i higiene en les operacions de pintura. Riscs de les operacions de pintura. Classificació dels diferents tipus de pintures. L'organisme humà i la seua exposició a les pintures. Riscs específics dels components de les pintures.
  
Tema 31. Equips de protecció individual. Homologació, normalització i normes tècniques. Certificació. Metodologia de selecció d'un EPI. Selecció i llista de control.
  
Tema 32. Equips de detecció i d'extinció d'incendis. Característiques, instal·lació i pla de manteniment dels equips de lluita contra incendis.
  
Tema 33. L'organització en la seguretat contra incendis. Desenvolupament del pla d'emergència contra incendis i d'evacuació en els locals i edificis municipals.
  
Tema 34. Implantació de sistemes de gestió de la prevenció de riscs laborals I. Dissenyar i aplicar el procediment d'avaluació inicial de riscs. Avaluació periòdica de les condicions de treball i objectius de la prevenció a l'administració local.
  
Tema 35. Implantació de sistemes de gestió de la prevenció de riscs laborals II. Dissenyar i aplicar el procediment per a planificar i controlar l'activitat preventiva a l'administració local.
  
Tema 36. Anàlisi de riscs: definicions i etapes de l'anàlisi de riscs. Tècniques d'anàlisi: llistes de reconeixement sistemàtic. Auditories tècniques i inspeccions de seguretat. Enquesta higiènica. Auditoria de gestió.
  
Tema 37. L'accident de treball. Investigació dels accidents. Protocol de recollida de dades i investigació, mètodes. Comunicació d'accidents. Notificació, classificació, registre i tractament estadístic dels accidents de treball. Conseqüències dels accidents.
  
Tema 38. Pla de lluita contra el soroll. Objectius generals. Avaluació de l'exposició dels treballadors al soroll. Control i reducció del soroll.
  
Tema 39. Desenvolupament del pla de senyalització dels llocs de treball i abalisament.
  
Tema 40. Disseny de normes de seguretat. Concepte. Característiques de les normes. Classificació. Contingut. Elaboració. Aplicació i seguiment. Procediments de treball i pràctiques operatives.
  
Tema 41. Pla de seguretat d'higiene en les operacions de pintura. Riscs de les operacions de preparació de superfícies. Avaluació i control de l'ambient en les operacions de pintura. La protecció dels treballadors. Reducció dels riscs.
  
Tema 42. Elecció d'equip de treball. Prevenció integrada, aspectes ergonòmics. Manteniment dels equips. Comprovació dels equips. Formació i informació. Participació i consulta.
  
Tema 43. Certificació del producte màquina i component de seguretat. Requisits essencials de seguretat i de salut. Seguretat en màquines. El risc laboral en màquines. Dispositius de seguretat.
  
Tema 44. Protecció contra contactes elèctrics. Eines elèctriques i làmpades portàtils. Treballs i maniobres en instal·lacions elèctriques de baixa tensió. Mesures preventives bàsiques per a diversos treballs, en baixa i alta tensió. Distàncies entre línies elèctriques de BT i AT.
  
Tema 45. La qualitat als serveis públics municipals.
  
Tema 46. Cultura participativa.
  
Tema 47. Estructura organitzativa de l'Ajuntament d'Elx.
  
Tema 48. L'atenció al ciutadà.
  
Annex II
  
Funcions essencials del lloc de tècnic de Salut Laboral
  
1. Gestionar el sistema de riscs laborals al seu àmbit competencial.
  
2. Desenvolupar estudis sobre l'accidentabilitat laboral, programant mesures de control de riscs.
  
3. Dissenyar i dirigir programes relacionats amb simulacres d'incendis en edificis públics.
  
4. Dissenyar i desenvolupar programes de formació i d'informació al seu àmbit competencial.